[{"text_idx": "#000000", "text": "Kristjan Luhamets: \u201eVo\u0303ime saada osa ka kadumatusest, aga mitte omast tarkusest vo\u0303i omast jo\u0303ust\u201c"}, {"text_idx": "#000001", "text": "\u201eRo\u0303o\u0303mustan iga inimese u\u0308le, kes kirikusse tuleb. Ka selle u\u0308le, kes u\u0308ks kord elus kirikusse tuleb. Mida Jumal teeb, ja\u0308a\u0308gu inimese ja Jumala vaheliseks asjaks,\u201c u\u0308tles Tartu Pauluse koguduse o\u0303petaja Kristjan Luhamets intervjuus Tartu U\u0308likooli veebiajakirjale Peegel."}, {"text_idx": "#000002", "text": "Loo autori Katrin Volmaniga ra\u0308a\u0308giti juttu nii igavikulistel kui pa\u0308evapoliitilistel teemadel: kristlikust kodust ja lapsepo\u0303lveunistustest, kirikuo\u0303petaja missioonist ja maailmavaatest, kiriku suhtumisest patustesse, ro\u0303o\u0303mu jagamisest, andeksannist ja o\u0303ndsakssaamisest, samasooliste armastusest ja abielu ta\u0308hendusest."}, {"text_idx": "#000004", "text": "Kristjan Luhamets oli 26-aastasena, kui ta o\u0303petajaks ordineeriti, oli ta u\u0308ks nooremaid vaimulikke. To\u0308o\u0308d alustas ta Kambja koguduse o\u0303petajana, Tartu Pauluse kirikuga on Luhamets seotud alates 2009. aastast ning 2017. aasta ma\u0308rtsist on seal koguduse o\u0303petaja."}, {"text_idx": "#000005", "text": "Vaimulikud on olnud nii Kristjan Luhametsa isa, vanaisa kui vaarisa. Tagantja\u0308rele tundub asjade loomulik ka\u0308ik, et temastki sai kirikuo\u0303petaja, nentis Luhamets, kuid usuteaduskonda ta esimese hooga siiski ei la\u0308inud. Keskkooli lo\u0303petades arvas ta esialgu hoopis, et temast saab ajaloolane. Vaimulik on ta\u0308nulik, et sai oma elukutsevaliku teha ilma vanemate mo\u0303jutuseta. Samasuguse otsustamise vo\u0303imaluse lubab ta tulevikus ja\u0308tta ka oma lastele."}, {"text_idx": "#000006", "text": "Kirikuo\u0303petaja ametit ei ole Kristjan Lihamets enda so\u0303nul kordagi pidanud kahetsema. \u201eArvan, et see on vajalik to\u0308o\u0308, muidu ei teeks seda ka ise. Julgen soovitada. Kui su\u0308damega teha, siis on see kindlasti hea amet. Kui teha sunnitult vo\u0303i kohustusest, siis ei tule midagi va\u0308lja. Ro\u0303o\u0303muga ja su\u0308damega tehes ma ei oska paremat ametit nimetadagi,\u201c u\u0308tles ta."}, {"text_idx": "#000007", "text": "Ajakirjaniku ku\u0308simusele, kas kirikuo\u0303petajaks olemise juures on oluline mingi kindel maailmavaade, vastas Luhamets: \u201eLoomulikult, sest ma ei tegutse iseenda nimel. See ei ole minu eraettevo\u0303tlus, vaid olen Issanda teenistuses. Kui olen a\u0308ra tundnud, mis on o\u0303ige ja hea, siis ro\u0303o\u0303muga kuulutan so\u0303na, mida olen pu\u0308hakirjast lugenud. Olen kristlane.\u201c"}, {"text_idx": "#000009", "text": "Kirikut ja kogudusi on o\u0303petaja Luhametsa so\u0303nul vaja selleks, et o\u0303ndsaks saada. Mida see aga ta\u0308hendab?"}, {"text_idx": "#000010", "text": "\u201eSee ta\u0308hendab, et meie elu ei ole ainult need 70 aastat siin, mis kusagil haiglapalatis lo\u0303pevad, vaid vaatame kaugemale. Vo\u0303ime saada osa ka kadumatusest, aga mitte omast tarkusest vo\u0303i omast jo\u0303ust. Selleks inimene ise ei ole suuteline, selleks on tal vaja abi. Jumala abiga vo\u0303ime ka surmast la\u0308bi minna. Need on va\u0308ga suured asjad,\u201c u\u0308tles Luhamets. Illustreerimaks kiriku tegevuse mastaape ra\u0308a\u0308kis ta ajakirjanikule anekdoodi kahest lootest ema ko\u0303hus, kes arutlevad, et ei tea, kas va\u0308ljaspool elu on ja jo\u0303uavad u\u0308sna loogilisele ja\u0308reldusele \u2013 ilmselt mitte, sest seni ei ole keegi veel tagasi tulnud."}, {"text_idx": "#000011", "text": "Kiriku roll igapa\u0308evases maises elus on igavikulistele teemadele pealekauba. \u201eSelleks, et o\u0303ndsaks saada, ei ole vaja teha ha\u0308id tegusid, vaid otsida Jumalat ennast ja tema elumuutvat va\u0308ge. Kui Jumal meid uuendab ja minu su\u0308dant muudab, siis need head teod tulevad no\u0303nda, et ma ise ei pane ta\u0308helegi.\u201c Kellele on antud, see tunneb vajadust anda edasi. Igau\u0308ks teeb seda omal moel, sundimata, armastuse ro\u0303o\u0303mu va\u0308el, u\u0308tles vaimulik: \u201eNii nagu noored armunud, keda ei pea sundima va\u0308rava peal seisma, nad teevad seda iseenesest.\u201c"}, {"text_idx": "#000012", "text": "Armastuse tegu vo\u0303ib aidata inimesel ma\u0308rgata ka Jumala armastust, kellelt tulevad suuremad lahendused ja suurem abi, kui see, mida teine inimene sel hetkel saab anda. \u201eKui mina annan natuke, siis vo\u0303ib see aidata inimesel vo\u0303tta vastu Jumala abi, mis on palju suurem abi.\u201c"}, {"text_idx": "#000013", "text": "Koguduse kohta o\u0308eldakse, et see on Kristuse ihu, justkui Jeesuse vo\u0303rdpilt. Ajakirjanik ku\u0308sis: kas kogudus peaks olema nagu Jeesus, kes ajas pu\u0308hakojast va\u0308lja ko\u0303ik, kes mu\u0308u\u0308sid ja ostsid ning lu\u0308kkas kummuli rahavahetajate lauad vo\u0303i nagu Jeesus, kes istus u\u0308hises lauas to\u0308lnerite ja patustega?"}, {"text_idx": "#000014", "text": "Kristjan Luhamets vastas: \u201eOn ohtlik hakata Jeesust valima, et see osa Jeesusest mulle meeldib, selle vo\u0303tame, aga see teine pool, selle peidame a\u0308ra, see meile ei meeldi. Siis me ei saa Jeesust, vaid iseenda peegelpildi.\u201c Erinevus on patutunnetuses: \u201eKo\u0303ik, kellega Jeesus koos ka\u0308is, olid patused. Lihtsalt mo\u0303ned ei pidanud iseennast patuseks. Kes oma patu a\u0308ra tunneb, see saab aru, et tal on abi vaja. Kes ei tunne abi vajadust, see ei saa u\u0308ldse aru, miks Jeesus tuli.\u201c"}, {"text_idx": "#000018", "text": "\"Johannese eeskujust on meil palju o\u0303ppida: \u201eTema peab kasvama, aga mina pean kahanema\u201c (Jh 3:30). Selline elu- vo\u0303i su\u0308damehoiak kasvagu meis ko\u0303igis.\""}, {"text_idx": "#000020", "text": "\"Jo\u0303uludes taipame, kuidas muidu nii ha\u0308a\u0308letu, ka\u0308est libisev aeg saab korraga kuuldavaks, na\u0308htavaks ja taibatavaks. Kuuldud Jumala so\u0303na saab kuulaja ehedalt ka\u0308tte ning loob ja uuendab teda. Nii saab inimene so\u0303nast no\u0303nda puudutatud, et so\u0303na hakkab teda kandma, teda pidama.\""}, {"text_idx": "#000022", "text": "\"Eks see ole keeruline ku\u0308simus, kes on kristlane. Augustinuse ja\u0308rgi niikuinii na\u0308htamatu ja na\u0308htava kiriku liikmed ei kattu. Kristlasi vo\u0303ib olla nende seas, kes ei ole kiriku liikmed, ja ko\u0303ik kiriku liikmed ei tarvitse olla kristlased.\""}, {"text_idx": "#000024", "text": "\"Vahel kuuleme, kuidas keegi u\u0308tleb kas siis iseenda vo\u0303i kellegi teise kohta, et \u201cmul/tal pole midagi hinge taga\u201d. Enamasti mo\u0303eldakse selle all, et pole hetkel materiaalseid vo\u0303imalusi ja tuleviku jaoks sa\u0308a\u0308ste. Olen siis mo\u0303elnud,, et see va\u0308ljend sobib va\u0308ga ha\u0308sti iseloomustama ka inimese vaimset olukorda.\""}, {"text_idx": "#000025", "text": "\"Mo\u0303nikord oleks targem lo\u0303igata suur oks va\u0308iksemaks vo\u0303i maha selleks, et pa\u0308ike ulatuks alumiste okste juurde. Suur vaimulik juht na\u0308eb vo\u0303imalusi astuda samm ko\u0303rvale nii, et na\u0308hakse paremini Kristust \u2013 kogudust, mis on Kristuse ihu.\""}, {"text_idx": "#000026", "text": "\"Niisugustel hetkedel, mil Issand tundub olevat selja po\u0308o\u0308ranud, on ko\u0303ige olulisem temast mitte lahti lasta. Vastupidi: haara temast veel ko\u0303vemini kinni. Ja siis tunned sa erilist ro\u0303o\u0303mu.\""}, {"text_idx": "#000027", "text": "\"Kindlustunne on elus praegu ko\u0303ige olulisem. Seda me va\u0308listes asjades va\u0308ga ei leia. See tuleb seest, sisemise va\u0308a\u0308rtuse la\u0308bi. Kindlasti on kiriku ja\u0308rjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas ta\u0308itma.\""}, {"text_idx": "#000028", "text": "\"Nimi Jeesus on u\u0308limalt ta\u0308hendusrikas: heebrea Jehosua ta\u0308hendab \u201cJumal on pa\u0308a\u0308ste\u201d. Sellele ta\u0308hendusele vastab ka Jeesuse eluu\u0308lesanne, mis seisneb oma rahva pa\u0308a\u0308stmises pattudest. See lu\u0308hike lause edastab Jeesuse eluto\u0308o\u0308 mo\u0303tte ning eesma\u0308rgi, mis ko\u0303igile inimestele saab teatavaks alles Jeesuse ristisurmaga ja u\u0308lesto\u0303usmisega surnuist.\""}, {"text_idx": "#000032", "text": "\"Tuul hellitas viljapo\u0303ldu ja seda vaadates meenusid mulle Uku Masingu so\u0303nad, et kui vanasti ra\u0308a\u0308giti tuulest, siis ko\u0303neldi hoopis Jumala vaimust.\""}, {"text_idx": "#000034", "text": "\"Jo\u0303uluaeg koputab meie su\u0308damele ja tuletab meelde, et ligimesele head tegemine on iga kristlase u\u0308lesanne.\""}, {"text_idx": "#000035", "text": "Vaimulike konverents vo\u0303ttis suuna u\u0308htse peajumalateenistuse korra koostamisele ja kasutuselevo\u0303tmisele\nEELK kirikupa\u0308ev ja vaimulik laulupidu \u201cRo\u0303o\u0303m u\u0308le maa\u201d on juba tuleval aastal\nKogudued on oodatud laste- ja noorteto\u0308o\u0308 teemalistele mo\u0303ttetalgutele"}]